Els col·legis d'Alaquàs reben el Nadal amb el tradicional Festival Escolar de Nadalenques
19/12/2006 19:29:00

# Els col·legis d'Alaquàs reben el Nadal amb el tradicional Festival Escolar de Nadalenques

*   19/12/2006 19:29:00
*   [Imprimir](#)
*   Compartir
*    https://www.alaquas.org/documento.asp?id\_do=9969

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9969%2F0&title=Ajuntament%20d%27Alaqu%C3%A0s.%20Premsa.Els%20col%C2%B7legis%20d%27Alaqu%C3%A0s%20reben%20el%20Nadal%20amb%20el%20tradicional%20Festival%20Escolar%20de%20Nadalenques)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9969/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9969/9969_Form_4.jpg)](https://www.alaquas.org/ficheros/documentos/2006/2/9969/9969_Form_10.jpg "<a href='https://www.alaquas.org/ficheros/documentos/2006/2/9969/9969_Form_10.jpg' target=_blank><i class='fa fa-external-link' aria-hidden='true'></i>.Els col·legis d'Alaquàs reben el Nadal amb el tradicional Festival Escolar de Nadalenques</a>")

Hui han actuat els col·legis Vila d'Alaquàs, Madre Josefa Campos i Bonavista

Com cada any, els centres escolars d'Alaquàs han celebrat el tradicional Festival de Nadalenques per tal de donar la benvinguda a les festes. Donat l'èxit d'aquesta iniciativa, l'Ajuntament d'Alaquàs ha decidit enguany celebrar-lo en dues sessions. Per això, el dimarts dia 19 de desembre han actuat a l'Auditori els xiquets i xiquetes dels col·legis Vila d'Alaquàs, Madre Josefa Campos i Bonavista.

L'Alcalde d'Alaquàs, Jorge Alarte, la regidora de Cultura i Educació, Elvira García, els directors i les directores dels centres participants, els professors i les professores de música així com els pares i les mares no han faltat a aquesta cita que s'ha consolidat a la ciutat com a una de les cites més importants dels Nadals i com a un exemple de tolerància i respecte cap els altres.

La primera actuació de la vesprada ha estat la del col·legi Vila d'Alaquàs. Dirigits per Isabel Marí, han interpretat dues nadalenques, _El Bou_ i _Festes de Nadal_.

Les veus del cor del col·legi Madre Josefa Campos s'han pogut escoltar a continuació. El seu director, David Méndez, junt als més de 40 xiquets que formen el cor, han interpretat _Con guitarra y almireces_ i _Joia en el món_.  
   
La música i el ritme dels alumnes del col·legi Bonavista ha envaït a continuació aquest escenari. Gabriel Corachán i Vicent Català han dirigit aquest cor que ha interpretat les nadales _Camina Maria_ i _Veniu veniu xiquets_.

Com és habitual, l'acte s'ha tancat amb la nadalenca conjunta _25 de Desembre,_ que ha estat interpretada per tots els cors participants. Després, l'Ajuntament d'Alaquàs ha volgut obsequiar tots els participants amb un regal en agraïment a la seua participació i el seu interès un any més per formar part d'aquesta iniciativa conjunta. L'Alcalde d'Alaquàs i la Regidora de Cultura han estat els encarregats de lliurar aquests obsequis que han estat recollits per representants dels col·legis participants.

En la segona sessió d'aquest certamen que es celebrarà el dimecres 20 de desembre participaran el col·legis González Gallarza, Mare de Déu de l'Olivar i Sanchis Almiñano.